CELEX: 32019D1707
Language: da
Date: 2019-06-17 00:00:00
Title: Rådets afgørelse (EU) 2019/1707 af 17. juni 2019 om den holdning, som på Den Europæiske Unions vegne skal indtages i Handelsudvalget, der er nedsat i henhold til den foreløbige partnerskabsaftale mellem Det Europæiske Fællesskab på den ene side og Stillehavslandene på den anden side, for så vidt angår en henstilling om at foretage visse ændringer i aftalen for at tage hensyn til Samoas tiltrædelse og andre Stillehavsølandes tiltrædelse i fremtiden

11.10.2019   
               
               
                  DA
               
               
                  Den Europæiske Unions Tidende
               
               
                  L 260/45
               
            
         RÅDETS AFGØRELSE (EU) 2019/1707
         af 17. juni 2019
         om den holdning, som på Den Europæiske Unions vegne skal indtages i Handelsudvalget, der er nedsat i henhold til den foreløbige partnerskabsaftale mellem Det Europæiske Fællesskab på den ene side og Stillehavslandene på den anden side, for så vidt angår en henstilling om at foretage visse ændringer i aftalen for at tage hensyn til Samoas tiltrædelse og andre Stillehavsølandes tiltrædelse i fremtiden
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 207, stk. 3, og artikel 207, stk. 4, første afsnit, sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Den 30. juli 2009 undertegnede Unionen den foreløbige partnerskabsaftale mellem Det Europæiske Fællesskab på den ene side og Stillehavslandene på den anden side (1) (»aftalen«), hvori der fastlægges en ramme for en økonomisk partnerskabsaftale. Den Uafhængige Stat Papua Ny Guinea og Republikken Fiji har siden henholdsvis den 20. december 2009 og 28. juli 2014 anvendt aftalen midlertidigt.
                  
               
                     (2)
                  
                  
                     I medfør af aftalens artikel 80 kan andre Stillehavsølande, som er parter i Cotonouaftalen (2), eller Stillehavsøer, som med hensyn til struktur og økonomisk og social situation kan sammenlignes med de lande, der er parter i Cotonouaftalen, tiltræde aftalen, hvis de indgiver et tilbud om markedsadgang, som er foreneligt med artikel XXIV i GATT 1994. Den 5. februar 2018 indgav Den Uafhængige Stat Samoa (»Samoa«) en anmodning til de kontraherende parter om tiltrædelse sammen med et tilbud om markedsadgang, som er foreneligt med artikel XXIV i GATT 1994, med henblik på en afgørelse.
                  
               
                     (3)
                  
                  
                     På det sjette møde i Handelsudvalget den 24. oktober 2018 udarbejdede repræsentanter for Unionen og Stillehavslandene en liste over tekniske ændringer til aftalen, som er nødvendige for at tage hensyn til Samoas tiltrædelse af aftalen. Repræsentanterne for Unionen og Stillehavslandene konkluderede, at disse ændringer vil indebære, at Samoa skal anføres som kontraherende part i aftalen, og at Samoas tilbud om markedsadgang skal tilføjes til aftalens bilag II. Lignende ændringer i aftalen vil være nødvendige, hver gang et andet Stillehavsøland tiltræder aftalen.
                  
               
                     (4)
                  
                  
                     Ved afgørelse (EU) 2018/1908 af 6. december 2018 (3) godkendte Rådet Samoas anmodning om tiltrædelse. Teksten til Samoas tilbud om markedsadgang var knyttet til nævnte afgørelse (4). Samoa tiltrådte aftalen den 21. december 2018 og har anvendt aftalen midlertidigt siden den 31. december 2018.
                  
               
                     (5)
                  
                  
                     I medfør af aftalens artikel 68 behandler Handelsudvalget alle spørgsmål, som er nødvendige for gennemførelsen af aftalen. Det er nødvendigt, at Handelsudvalget tillægges beføjelse til at træffe afgørelse om eventuelle tekniske ændringer af aftalen, som måtte være nødvendige efter et andet Stillehavsølands tiltrædelse.
                  
               
                     (6)
                  
                  
                     Det syvende møde i Handelsudvalget afholdes den 24. juli 2019, hvor Handelsudvalget i henhold til aftalens artikel 78 vil få mulighed for at henstille til parterne om at indarbejde ændringer i aftalen for at tage hensyn til Samoas tiltrædelse og andre Stillehavsølandes tiltrædelse af aftalen i fremtiden.
                  
               
                     (7)
                  
                  
                     Unionen bør fastlægge den holdning, der skal indtages med hensyn til henstillingen om sådanne ændringer.
                  
               
                     (8)
                  
                  
                     Unionens holdning på det syvende møde i Handelsudvalget bør derfor baseres på det udkast til henstilling, der er knyttet til denne afgørelse —
                  
               VEDTAGET DENNE AFGØRELSE:
         
            Artikel 1
            Den holdning, som på Unionens vegne skal indtages i Handelsudvalget på dets syvende møde, til henstillingen om visse ændringer af den foreløbige partnerskabsaftale mellem Det Europæiske Fællesskab på den ene side og Stillehavslandene på den anden side for at tage hensyn til Samoas tiltrædelse og andre Stillehavsølandes tiltrædelse i fremtiden, baseres på det udkast til henstilling, der er knyttet til denne afgørelse (5).
         
         
            Artikel 2
            Handelsudvalgets henstilling offentliggøres efter vedtagelsen i Den Europæiske Unions Tidende.
         
         
            Artikel 3
            Denne afgørelse træder i kraft på dagen for vedtagelsen.
         
         
            Udfærdiget i Luxembourg, den 17. juni 2019.
            
               
                  På Rådets vegne
               
               
                  F. MOGHERINI
               
               Formand
            
         
         
            (1)  Rådets afgørelse 2009/729/EF af 13. juli 2009 om undertegnelse og midlertidig anvendelse af den foreløbige partnerskabsaftale mellem Det Europæiske Fællesskab på den ene side og Stillehavslandene på den anden side (EUT L 272 af 16.10.2009, s. 1).
         
            (2)  Partnerskabsaftale mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater, med senere ændringer (EFT L 317 af 15.12.2000, s. 3).
         
            (3)  Rådets afgørelse (EU) 2018/1908 af 6. december 2018 om Samoas tiltrædelse af den foreløbige partnerskabsaftale mellem Det Europæiske Fællesskab på den ene side og Stillehavslandene på den anden side (EUT L 333 af 28.12.2018, s. 1).
         
            (4)  EUT L 333 af 28.12.2018, s. 3.
         
            (5)  Teksten i bilag II (Told ved import til Den Uafhængige Stat Samoa) til aftalen er offentliggjort i EUT L 333 af 28.12.2018, s. 3.
      
      
         
            UDKAST til
            
               HENSTILLING NR. 01/2019 FRA HANDELSUDVALGET NEDSAT VED DEN FORELØBIGE PARTNERSKABSAFTALE MELLEM DET EUROPÆISKE FÆLLESSKAB PÅ DEN ENE SIDE OG STILLEHAVSLANDENE PÅ DEN ANDEN SIDE
            
            
               af …
            
            
               for så vidt angår Samoas tiltrædelse og andre Stillehavsølandes tiltrædelse i fremtiden
            
            HANDELSUDVALGET HAR —
            under henvisning til den foreløbige partnerskabsaftale mellem Det Europæiske Fællesskab på den ene side og Stillehavslandene på den anden side (1) (»aftalen«), hvori der fastlægges en ramme for en økonomisk partnerskabsaftale, og som blev undertegnet den 30. juli 2009 i London, særlig artikel 68, 78 og 80, og
            ud fra følgende betragtninger:
            
                        (1)
                     
                     
                        Den Uafhængige Stat Papua Ny Guinea og Republikken Fiji undertegnede aftalen henholdsvis den 30. juli 2009 og 11. december 2009 og har anvendt aftalen midlertidigt siden henholdsvis den 20. december 2009 og 28. juli 2014.
                     
                  
                        (2)
                     
                     
                        Den 5. februar 2018 indgav Den Uafhængige Stat Samoa (»Samoa«) en anmodning til de kontraherende parter om tiltrædelse sammen med et tilbud om markedsadgang, som er foreneligt med artikel XXIV i GATT 1994, med henblik på en afgørelse. Samoa tiltrådte aftalen den 21. december 2018 og har anvendt aftalen midlertidigt siden den 31. december 2018.
                     
                  
                        (3)
                     
                     
                        I lyset af Samoas tiltrædelse har Handelsudvalget gennemgået aftalen og henstiller til de kontraherende parter at vedtage tekniske ændringer til aftalen for at anføre Samoa som kontraherende part i aftalen og for at tilføje Samoas tilbud om markedsadgang til aftalens bilag II.
                     
                  
                        (4)
                     
                     
                        Der skal foretages lignende ændringer i aftalen, hver gang et andet Stillehavsøland tiltræder aftalen.
                     
                  
                        (5)
                     
                     
                        Handelsudvalget foreslår, at det tillægges beføjelse til at træffe afgørelse om eventuelle tekniske ændringer til aftalen, som måtte være nødvendige efter et andet Stillehavsølands tiltrædelse —
                     
                  VEDTAGET DENNE HENSTILLING:
            Handelsudvalget henstiller til partnerne om at:
            
                        1.
                     
                     
                        lade aftalens artikel 70, stk. 1, erstatte af følgende:
                        
                           »1.   De »kontraherende parter« i denne aftale er Det Europæiske Fællesskab, benævnt »EF-parten«, på den ene side og Papua Ny Guinea, Republikken Fiji og Den Uafhængige Stat Samoa, benævnt »Stillehavslandene«, på den anden side.«
                        
                     
                  
                        2.
                     
                     
                        tilføje følgende stk. 3 i aftalens artikel 80:
                        
                           »3.   Handelsudvalget kan træffe afgørelse om eventuelle tekniske ændringer til aftalen, som måtte være nødvendige efter et andet Stillehavsølands tiltrædelse.«
                        
                     
                  
                        3.
                     
                     
                        tilføje teksten til det vedtagne tilbud om markedsadgang fra Den Uafhængige Stat Samoa til aftalens bilag II, jf. bilaget til nærværende henstilling
                     
                  
                        4.
                     
                     
                        lade henvisningen til Samoa i aftalens protokol II, bilag X, udgå af listen over »andre AVS-stater«.
                     
                  
               Udfærdiget i ..., den ...
               
                  
                     For Handelsudvalget
                  
                  
                     På Unionens vegne
                  
               
               
                  
                     På Stillehavslandenes vegne
                  
               
            
            
               (1)  EUT L 272 af 16.10.2009, s. 2.